Aftur her megnar frásøgufólkið at halda sína frágreiðing á einum gerandisligum støði. Við at siga,at tað verður sungið um gular kavbátar, so er sjálvandi talan um hitt so vælkenda lagið hjá Beatles “We all live in a yellow submarine...”. Kalda Kríggið er høvuðstema í hesum ørindi, men frásøgufólkið vísir lesaranum á ymiskar aðrar hendingar eisini. Í 1968 niðurbardu kommunistarnir ein uppreistur í Prag og um hetta mundið fór USA av álvara upp í Vietnamkríggið. Ørindið verður bundið saman av, at russiski forsetin, ið hevði verið essentiellur frontfigurur í heimssamfelagnum síðan annan heimsbardaga, doyr hin 11. september.